Anaesthetis

Se Systematisk inndeling

Anaesthetis er en slekt av biller som tilhører den artsrike underfamilien Lamiinae i familien trebukker (Cerambycidae).

 Utseende 
Små til middelsstore (5-10 millimeter), brunsvarte trebukker med gulbrune dekkvinger. Oversiden er kledt med ganske korte hår, kraftig og tett punktert. Antennene er knapt så lange som kroppen og ganske tynne. Pronotum er nærmest tønneformet, uten pigger eller tenner langs kanten. Dekkvingene er jevnbrede med markerte "skuldre", ensfargede. Beina er forholdsvis korte.

 Levevis 
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

 Utbredelse 
Slekten har en spredt (ikke sammenhengende) utbredelse og er kjent fra Europa, vestlige og østlige deler av Asia og Australia.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Apodasyini Lacordaire, 1872 eller Desmiphorini
 Slekten Anaesthetis Dejean, 1835 
 Anaesthetis anatolica Holzschuh, 1969
 Anaesthetis confossicolla Baeckmann, 1903
 Anaesthetis flavipilis Baeckmann, 1903
 Anaesthetis lanuginosa Baeckmann, 1903
 Anaesthetis lepida Germar, 1848
 Anaesthetis testacea (Fabricius, 1781)

 Kilder 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
 Liste over slektene (Desmiphorini)
 Katalog over artene (Desmiphorini) 
 Cermabycidae.org - Apodasyini

 Eksterne lenker 

 Bildegalleri over gruppen, arter som forekommer i Russland
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter.

Kategori:Lamiinae
Kategori:Biller formelt beskrevet i 1835
Kategori:Dyr formelt beskrevet av Pierre François Marie Auguste Dejean